# data[].attributes.attachment_link.authors[].name
Bilde: Jeppe Gustafsson / Begrenset bruksrett

# data[].attributes.attachment_link.title
Periodesystemet - Natural science (BA) - NDLA

# data[].attributes.attachment_link.description
I periodesystemet er grunnstoffene ordnet etter egenskaper og oppbygging.

# data[].attributes.body
I denne simuleringen skal dere øve på å bygge atomer!

# data[].attributes.attachment_link.readable_text
1. Hva vet du om atomer fra før? Lag ei liste med stikkord.

2. Hvordan tror du at et atom ser ut? Lag en enkel tegning.

3. Del det du har funnet ut, med en medelev.

1. Hva har dere funnet ut som er likt?

2. Hvilke forskjeller er det på tegningene dere har laget?

3. Diskuter: Finnes det én rett måte å tegne et atom på?

Tilgjengelighet

Disse oppgavene kan være vanskelig å gjennomføre for personer med synshemming. De er ikke nødvendige for å dekke kompetansemåla i dette emnet. Kompetansemåla dekkes gjennom arbeid med de andre ressursene.

Simuleringa består av tre deler: bygg et atom, symbol og spill. Du kan velge hvilken del du vil jobbe med fra menyen på forsida eller på verktøylinja nederst.

Det kan være lurt å ha simuleringa i et eget vindu, slik at du kan ha oppgavene og simuleringa side ved side.

Gjør deg kjent med simuleringa, og finn ut hva du kan klikke på. Still inn slik at du kan se informasjon som ligger under "grunnstoff", "nettoladning" og "nukleontall".

1. Trekk protoner til kjernen av atomet. Hva skjer i periodesystemet for hvert proton du legger til? Legger du merke til andre endringer?

2. Trekk nøytroner til kjernen av atomet. Hvilke endringer observerer du nå?

3. Legg til elektroner rundt kjernen.

1. Beskriv hvordan elektronene fordeler seg rundt kjernen.

2. Hvilken egenskap i atomet har elektronene innvirkning på?

4. Hvilke partikler kan du legge til eller fjerne fra et atom uten at du får et annet grunnstoff?

5. Fyll inn det som mangler i tabellen under. Grunnstoffene står ikke i rekkefølge etter atomnummer.

Innledning

Trekk ulike kjernepartikler inn i atomet. Legg merke til hva som skjer med sifrene i ruta "Symbol" når du legger til

Bygg ioner

1. Bygg noen ioner. Velg selv hvor mange protoner de skal ha i kjernen.

2. Forklar hva du må gjøre for å kunne bygge ioner.

3. På hvilke måter kan du bygge et nøytralt atom med utgangspunkt i et negativt ion?

4. Hva tror du skjer hvis ioner med ulik ladning er i nærheten av hverandre?

Bygg en isotop

Grunnstoffer finnes i ulike varianter eller isotoper. De ulike isotopene til et grunnstoff har likt antall protoner i kjernen, men antall nøytroner varierer fra en isotop til en annen.

1. Huk av for "Stabil/utstabil". Bygg karbon-isotopene som heter karbon-12, karbon-13 og karbon-14.

2. Sammenlign isotopene. Hva observerer du?

3. Hva kjennetegner et atom som er ustabilt?

4. Hva kalles stoffer som karbon-14? Kjenner du andre isotoper med slike egenskaper?

5. Finn ut hva vi kan bruke karbon-14 til.

Les mer om isotoper i artikkelen om atomer.

I denne delen kan du spille fire ulike spill for å sjekke hva du har lært om atomer. Når du står inne i et spill, kan du klikke "Start på nytt" for å komme tilbake til spillmenyen. Lykke til!

Kilder

Herzog, T. & Moore, E. (2015, 23. juni). Build an Atom - Guided-Inquiry Activity. https://phet.colorado.edu/nb/contributions/view/3954

Isaac, T. (2016, 1. oktober). Atom builder. https://phet.colorado.edu/nb/contributions/view/4416

# data[].attributes.attachment_link.description
Bygg dine egne atomer, og lær hvordan atomer er bygd opp.

# data[].attributes.body
Fagartikkel fra SNL om periodesystemet